**Molėtų rajono savivaldybės taryba**

**SPRENDIMAS**

**Dėl lėšų HUMANITARINei PAGALBai skyrimo**

2023 m. liepos    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 15 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.5, 97 punktais, atsižvelgdama į Romanovo gyvenvietės tarybos 2023 m. liepos 12 d. prašymą Nr. 1882104-32, Romanovo ligoninės 2023 m. liepos 12 d. prašymą Nr. 603, Lietuvos Respublikos užsienio reikalų ministerijos 2023 m. liepos 14 d. rekomendaciją teikti humanitarinę pagalbą, į Molėtų rajono savivaldybės humanitarinės pagalbos teikimo komisijos, patvirtintos 2023 m. liepos 17 d. Molėtų rajono savivaldybės administracijos direktoriaus įsakymu Nr. B6-564 „Dėl Molėtų rajono savivaldybės humanitarinės pagalbos teikimo komisijos sudarymo ir komisijos nuostatų patvirtinimo“ pakeitimo“ 2023 m. liepos 17 d. protokolą Nr. F10-1 ir įvertinusi humanitarinės pagalbos poreikio pagrįstumą,

Molėtų rajono savivaldybės taryba n u s p r e n d ž i a:

1. Skirti 10000 eurų lėšų įsigyti humanitarinei pagalbai prašomoms materialinėms vertybėms Ukrainos **Žytomyro srities Romanovo** savivaldybės Romanovo gyvenvietės tarybai ir Romanovo ligoninei iš savivaldybės lėšų, paskirtų Molėtų rajono savivaldybės administracijai (2 programa – Savivaldybės institucijų ir viešojo administravimo veiklų programa, 02.05.01.04 – Kiti jokiai grupei nepriskirti gynybos reikalai (valstybės funkcija).

2. Įpareigoti Molėtų rajono savivaldybės administraciją organizuoti prašomų priemonių pirkimą Lietuvos Respublikos viešųjų pirkimų įstatymo nustatyta tvarka, neatlygintiną priemonių (trumpalaikio ir/ar ilgalaikio turto) perdavimą ir išsiuntimą Romanovo savivaldybės įstaigoms.

3. Įgalioti Molėtų rajono savivaldybės administracijos direktorių pasirašyti materialinių vertybių (trumpalaikio ir/ar ilgalaikio turto) perdavimo aktus.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras